Der werlte voget des himels kúnig ich lob úch gerne
Der werlte voget des himels kúnig ich lob úch gerne·
dc ir mich hant erlan dc ich niht lerne·
wie dirre vnd der an froͤmder stat ze minem sange scherne·
min meister claget so sere von der vogelweide
in twinge dc in twinge iens dc in noch betwang·
den lant sú bi so richer kvnst an habe ze krank·
dc ich mich kvme vf ir genade von dem minen scheide·
svst heisse ich wirt vnd rite hein da ist mir niht we·
da singe ich von der heide vnd von dem gruͤnen kle·
dc solt dv steten milter got dc es mir iht zerge·

Deutsche Philologie
Deutschland
12. Jahrhundert
13. Jahrhundert
Mittelhochdeutsch
Versdichtung
Codex Manesse